6. ΑΝΑΓΚ. ΝΟΜΟΣ υπ’ αριθ. 935 της 12/12 Απρ. 1949 Περί καταργήσεως και τροποποιήσεως διατάξεών τινων του Ν.Δ. 616/1948, του Α.Ν. 1055/1946 και των περί επιθεωρήσεως των δικαστικών υπαλλήλων διατάξεων και άλλων τινών διατάξεων. Άρθρ.1.-Το άρθρ. 2 του Ν.Δ. 616 του 1948 «περί τροποποιήσεως και συμπληρώσεως των διατάξεων περί επιθεωρήσεως των δικαστικών λειτουργών κλπ.» (6.Αη.24) καταργείται αφ’ ης ίσχυσε, θεωρουμένων ως μη θιγεισών δι’ αυτού των κειμένων περί επιθεωρήσεως των δικαστικών υπαλλήλων διατάξεων. Άρθρ.2.-1.Η κατά το άρθρ. 3 του Α.Ν. 135 του 1936 «περί επιθεωρήσεως των δικαστικών υπαλλήλων» επιθεώρησις υπό των επιθεωρητών Αρεοπαγιτών ενεργείται κατά τους μήνας Σεπτέμβριον, Οκτώβριον και Νοέμβριον, η δε κατά το άρθρ. 5 υπό των Εισαγγελέων Εφετών ενεργείται κατά τους μήνας Ιούλιον και Αύγουστον. Εντός του μηνός Δεκεμβρίου υποβάλλεται εις τον υπουργόν της Δικαιοσύνης η κατά το άρθρ. 8 του αυτού Α.Ν. 135 έκθεσις του Εισαγγελέως του Αρείου Πάγου. Άρθρ.3.-(Προστίθενται περίοδοι εν τέλει της παρ. 3 του άρθρ. 8 του υπ’ αριθ. 1055/46 Α. Νόμου, 6.Γα.28). Άρθρ.4.-Η εν τη τελευταία περιόδω της παρ. 2 του άρθρ. 9 του αυτού ως άνω υπ’ αριθ. 1055/46 Α. Νόμου τριετία παρατείνεται επί δύο έτη από της λήξεώς της. Άρθρ.5.-Η αληθής έννοια των διατάξεων του κεφαλαίου Ζ΄ του υπ’ αριθ. 1055/46 Α. Νόμου «περί προσόντων των δικαστικών λειτουργών» και του άρθρ. 4 του Ν.Δ. 297/47 είναι ότι δεν κατηργήθησαν αι διατάξεις του άρθρ. 1 του υπ’ αριθ. 884/1946 Α. Νόμου «περί τοποθετήσεως δύο Εισαγγελέων Πρωτοδικών παρά τη Εισαγγελία Πρωτοδικών Αθηνών «υφισταμένων ούτω παρά τη Εισαγγελία Πρωτοδικών Αθηνών εκτός του ως προϊσταμένου Αντεισαγγελέως Εφετών και δύο θέσεων Εισαγγελέων Πρωτοδικών. Άρθρ.6.-(Ερμηνεύεται η παρ. 2 του άρθρ. 44 του Α.Ν. 1055/1946, 6.Γα.). Άρθρ.7.-(Αντικαθίσταται αφ’ ης ίσχυσεν η περίπτωσις α΄ του άρθρ. 70 του αυτού ως άνω υπ’ αριθ. 1055 του 1946 Α. Νόμου). Άρθρ.8.-1.Επιτρέπεται η δια Β.Δ/τος προτάσει του επί της Δικαιοσύνης Υπουργού κωδικοποίησις των διατάξεων του υπ’ αριθ. 1055/46 Α. Νόμου «περί προσόντων των δικαστικών λειτουργών» μετά των μέχρι σήμερον τροποποιήσεων και συμπληρώσεων αυτού και των δια του παρόντος επιφερομένων τοιούτων, συγχωρουμένης της μεταβολής της αριθμήσεως και της σειράς των άρθρων. Το Διάταγμα της κωδικοποιήσεως θα φέρη τον αριθμόν του κωδικοποιουμένου Νόμ. 1055. (Μετά την σελ. 310(β) Σελ. 310,01 ΞΖ-17 Επιθεώρηση Δικαστικών Υπαλλήλων 6.Γ .γ.5-6 2.Επιτρέπεται εις τον Υπουργόν της Δικαιοσύνης όπως δι’ αποφάσεώς του συστήση επιτροπήν εξ ένδεκα το πολύ μελών προς α)αποπεράτωσιν και αναθεώρησιν του νέου σχεδίου Πολιτικής Δικονομίας και του Οργανισμού των Δικαστηρίων, β)ανακάθαρσιν του κειμένου της ισχυούσης Πολιτικής Δικονομίας επί τω τέλει απαλλαγής τούτου από κατηργημένων και περιττών διατάξεων και προσαρμογής των εν αυτώ όρων προς τας διατάξεις της λοιπής κειμένης νομοθεσίας, και γ)σύνταξιν σχεδίου Νόμου περί της καταστάσεως των δικαστικών λειτουργών και δικαστικών εν γένει υπαλλήλων. Τα μέλη ταύτης ορίζονται μεταξύ των δικαστικών λειτουργών εν ενεργεία ή μη, καθηγητών του Παν/μίου Αθηνών, ανωτέρων υπαλλήλων του Υπουργείου Δικαιοσύνης και Δικηγόρων παρ’ Αρείω Πάγω. Η υπηρεσία γραμματείας της Επιτροπής ανατίθεται υπό του Υπουργού Δικαιοσύνης εις έν των μελών αυτής επικουρούμενον υπό τριών το πολύ υπαλλήλων του Υπουργείου Δικαιοσύνης εκτελούντων χρέη υπογραμματέων οριζομένων δια της περί συστάσεως της Επιτροπής αποφάσεως. Η Επιτροπή δύναται να υποδιαιρεθή εις πλείονα Τμήματα, εις έκαστον των οποίων δύναται να ανατίθηται ωρισμένον Τμήμα ή είδος εργασίας κατά τα ειδικώτερον δι’ αποφάσεως του Υπουργού Δικαιοσύνης ορισθησόμενα. Εις τα μέλη, τους υπογραμματείς και τους ως Εισηγητάς παρά τη Επιτροπή απασχολουμένους υπαλλήλους καταβάλλεται μηνιαίως κατ’ αποκοπήν αποζημίωσις οριζομένη δι’ αποφάσεως του Υπουργού των Οικονομικών. Η αποζημίωσις αύτη δεν δύναται να καταβληθή δια χρονικόν διάστημα εργασίας μείζον των δώδεκα μηνών, δυναμένης της χρονικής ταύτης περιόδου να παραταθή επί δώδεκα εισέτι το πολύ μήνας δι’ αποφάσεως των Υπουργών Δικαιοσύνης και Οικονομικών. Επίσης δι’ αποφάσεως του Υπουργού της Δικαιοσύνης δύναται να αποσπάται παρά τη γραμματεία της Επιτροπής μία δακτυλογράφος και είς υπάλληλος εκ της γραμματείας των δικαστηρίων δια το χρονικόν διάστημα των εργασιών της Επιτροπής. 3.Δια κοινής αποφάσεως του προέδρου της Βουλής και του Υπουργού Δικαιοσύνης δύναται να αποσπάται παρά τη γραμματεία της Επιτροπής στενογράφος της Βουλής δι’ ωρισμένον χρονικόν διάστημα. 4.Αι εισηγήσεις και τα πρακτικά της Επιτροπής εκτυπούνται εις το Εθνικόν Τυπογραφείον. Βλ. παράτασιν προθεσμίας δι’ άρθρ. 3 Α.Ν. 1789/1951 (10.Αω.5). Σελ. 310,02 ΞΖ-18 «Άρθρ.9.-Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως υποβληθήσεται δε ούτος προς κύρωσιν εις την Βουλήν άμα τη επαναλήψει των εργασιών της. 6.Γ .γ.6 Επιθεώρηση Δικαστικών Υπαλλήλων 